Nafarroako Parlamentuko Mahaiak, 2022ko urriaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Luis Sánchez de Muniáin Lacasia jaunak aurkeztutako galdera, galdara komunitarioen erabiltzaileen energia-kontsumoko fakturen garestitzeari aurre egiteko laguntzei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko urriaren 24an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Juan Luis Sánchez de Muniáin Lacasia jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Zer neurri hartuko ditu zure gobernuak galdara komunitarioen erabiltzaileei datozen hiletan energia-kontsumoagatik ordaindu beharko dituzten fakturen neurriz kanpoko garestitzeari aurre egiten laguntzeko?

Iruñean, 2022ko urriaren 20an

Foru parlamentaria: Juan Luis Sánchez de Muniáin Lacasia